**תיאטרון ישראלי**

**מבוא לתיאטרון ישראלי:**

**מהו "תיאטרון ישראלי?"**

כל מה שנכתב והוצג בישראל, כולל תיאטרון פלשתיני-ערבי. תיאטרון ישראלי צעיר מאד. מה שהיה לפני קום המדינה נחשב "תיאטרון עברי" , שעיקרו החל מהתקופה בה הוקם תיאטרון "הבימה" ברוסיה ב 1918.

**מדוע היהודים שחיו בגולה כמעט ולא לקחו חלק בכתיבת מחזות והצגות?**

ביהדות יש איסור על קיום "בתי קרקסאות", וגם "לא תעשה לך "כל פסל ותמונה" , מלבד "פורים שפיל" שזה המערכונים מאולתרים שהיו מבצעים בחגיגות פורים, מבוססים על מגילת אסתר. בפורים זה מותר כי נהוג שבפורים מותר לעשות "עולם הפוך" ליום אחד לציין את השמחה הגדולה של הצלת העם היהודי.

בנוסף, המחזאות באירופה התחילה בכנסיה, וביהדות תמיד הייתה רתיעה ממה שמחובר לכנסיה ולכן לא לקחו בכך חלק.

באמצע המאה ה 19 התחיל תיאטרון יידיש באירופה ובארצות הברית, קבוצות סמי מקצועיות שהעלו מחזות אירופאיים. רבי סומו כתב את **"צחות בדיחותא דקידושין"** במאה ה 16 באיטליה, מחזה בודד שהושפע מהקומדיה דל ארטא.

ההצגות הראשונות בישראל היו **הצגות בבתי ספר** – בביה"ס למל בירושלים, 1889 "זרובבל – הצגה שעסקה בחזרת העולים מבבל לא"י.

**"הבימה" – התיאטרון המקצועי הראשון, הוקמה ב** 1918 ברוסיה, עלו לארץ בשנות ה 30. **חנה רובינא** הייתה אחת השחקניות המפורסמות של התיאטרון, שיחקה את לאה ב"הדיבוק" והייתה לסמל של התיאטרון הישראלי – עד שעכשיו גם עשו עליה הצגה שראיתם – "היה או לא היה".

**תולדות התיאטרון הישראלי מחוברים מאד לתולדות הציונות**. החלוצים החילונים ראו בתיאטרון מכשיר **ליצירת תרבות עברית ולהנחלת השפה** העברית – נקודת מוצא מעשית ולא אמנותית/ בידורית.

התיאטרון צמח לפני שהייתה שפה מדוברת. התיאטראות הראשונים – האוהל, הבימה, התי"ל נשענו על **שפת המקורות** ולכן גם המשחק לא היה ריאליסטי אלא עם מחוות גדולות ודרמתיות יתרה ( אקספרסיוניסטי).

**הקמארי – הוקם ב1944** וניסה לדבר בשפת העם והרחוב.

**ניתן לחלק את התיאטרון הישראלי לשלוש תקופות:**

**תקופה ראשונה – תקופת קום המדינה**. מיתוס הצבר. המחזה "הוא הלך בשדות" מאת משה שמיר, שהתבסס על ספר שכתב משה שמיר ונכתב סביב ההצבעה באו"ם ועד הקמת המדינה.

**תקופה שנייה – שבירת מיתוס הצבר**. "חפץ", "שיץ" מאת חנוך לוין.

**תקופה שלישית** – השוליים מתקרבים למרכז – נשים יוצרות. "רכוש נטוש" מאת שולמית לפיד.

**תקופה ראשונה - הדרמה העברית כ"תיאטרון מגויס":**

על מנת לרדת לעומק האמירה כי התיאטרון הישראלי הינו תיאטרון מגויס, יש להבין כיצד התפתח, מתי, היכן ומי היו המחזאים הישראלים הראשונים.

בניגוד לספרות העברית, אשר הייתה קיימת דורות רבים ואף שגשגה בגולה, התיאטרון לא היה קיים בתרבות היהודית העתיקה.

למעשה תחילתו של התיאטרון העברי הייתה במוסקבה, עם הקמתו של תיאטרון הבימה (1917) תחת הנהלתו של הבמאי הרוסי סטניסלבסקי. בשנת 1931 "עולה" לארץ ישראל תיאטרון זה יחד עם כל להקתו, מתמקם בת"א-יפו והופך לתיאטרון הלאומי של ישראל. תיאטרון חשוב זה היווה פריצת גבול ושבירת מוסכמות בתרבות היהודית, אף יותר מזה נולד התיאטרון כחלק מהמפכה התרבותית של תקופת התחייה. בשל העובדה כי התיאטרון העברי לא היה מנת חלקה של התרבות היהודית העתיקה, כבר מראשית היווסדו היה מוסד חילוני, אשר היווה כלי לביטוי המחלוקות, הקונפליקטים ומלחמת השפות אשר אפיינו את החברה היהודית של תחילת המאה.

בעת שאנשי הדת תמכו בתיאטרון האידיש העממי, את תיאטרון "הבימה" הקימה קבוצה של אנשים צעירים, פורצי גבולות ואופקים רחבים. תחיה לאומית של עם ישראל, במקום תחייה דתית, כמו שהיה נהוג.

תיאטרון "הבימה" סמל את הקשר ההדוק בין האומנות לבין האידיאולוגיה הלאומית.

התיאטרון הוקם בכדי להעלות את מיטב ההצגות יחד עם השפה העברית והצגת הערכים הציוניים. כך החל תהליך ההיווצרות של התיאטרון העברי. המטרה הייתה להעלות הצגות בשפה העברית ולעודד תחיה לאומית. עם קום המדינה הושפע התיאטרון מהתמורות אשר חלו בחברה היהודית-ישראלית. האנשים אשר עלו ארצה הניחו את ספרי התורה והחליפוה בטוריה.

**מחזות דור תש"ח**

דמות הצבר במחזאות הישראלית

הצבר הוא פרי יצירתו של החלוץ – החלוץ שאף לראות בו את כל הערכים האידיאליים מבחינתו. דמות הצבר גדל לדמות "מיתוס" בעיקר בתקופת הקרבות של מלחמת השחרור.

מקור השם צבר הוא ב"סברס" – שימש כינוי גנאי בפי אנשי העלייה השנייה והשלישית, אך במהרה הפך למושא הערצה ולתקווה. הפך לדמות אבטיפוסית שיצרה תבנית מוצקה לבני הארץ העתידיים.

הצבר התאפיין בתכונות חזקות – הוא אינו פחדן, אין בו חולשה, תאוות בצע או חנופה. הוא שם קץ להשפלות של הדורות הקודמים ועמד בניגוד לדמות היהודית בגולה. היה לו כוח, בריאות, עבד בעבודת כפיים והיה ערכי ושורשי.

גיבורי המחזות של סוף שנות הארבעים הם בניהם של חלוצי העלייה השנייה והשלישית אשר טופחו ע"י אבות שחשו נחותים מהם. הבן לא מוקרב יותר על מזבח האדמה כדי להגשים את דרכו של האב החלוץ, אלא הקרבות של מלחמת השחרור הבן הוא המקריב את עצמו. הוא דגם עליון, נערץ, צבר לוחם.

בספרות הצברית, חייב הצבר לגדול ללא הורים, ללא משפחה, ללא שושלת יוחסין. ההורים המולידים הם עצמם תוצר של גלות שהפירות שלה באושים ורקובים, ולכן הצבר נולד לתוך חלל ריק שבו הדמות החינוכית אינה האבא אלא "אני מופשט קיבוצי" שהוצג לו לדוגמא ומופת. לכן בספרות הארץ ישראלית של דור הפלמ"ח שטיפחה באהבה ומסירות את הצבר העליון כמעט שאין לגיבורים הורים של ממש. כיוון שלא יכול להזדהות עם דמות אב, נשאר הצבר ילד נצחי.

המחזאים הישראלים ראו בהתכחשות לעבר היהודי אלטרנטיבה יחידה אפשרית לקיום הציוני היהודי בארץ. לכן לצברים ילידי הארץ במחזות יש רק הווה והם חסרי מודעות היסטורית. זו הייתה הסיבה שהצבר המיתולוגי גדל וחונך ללא הורים, משפחה, שושלת יוחסין, אלא נולד לתוך חלל ריק, משום מקום.

**מאפייני הצבר כפי שמשתקפים במחזות תש"ח:**

1) מדבר בסלנג

2) התגלמות החלומות של ההורים

3) גבר, מפקד אמיץ החי בצל סכנות

4) מונע ע"י החובה הלאומית

5) נאמן לחברה, לא למשפחה

6) חסר שורשים, חסר תודעה הסטורית, חי בהווה

7) נער שלא בגר

8) אנטי תזה ליהודי הגלותי

9) ממעט בהפגנת רגשות, דיבורו עילג, מתקשה להתבטא

10) מסור למשימה ולחברים

11) נעדר סימני שאלה

12) אפיון: דוקר מבחוץ, רך מבפנים.

**הגורמים המייחדים את מחזאות תש"ח:**

יחוד המחזות הוא בתיאור הווי הקרבות או הווי החיים בקיבוץ עם ניסיון לעסוק בבעיות קיומיות. מחזות תש,ח דומים מאוד בתוכנם ובצורתם:

1) כולם מתרחשים על רקע המאבק הצבאי לעצמאות.

2) בכולם פועלים במרכז העלילה "הצברים", ומולם דור ההורים המייסדים.

3) מתרחשים על רקע סיפור אהבה בד"כ לא ממומש.

4) השכבה החברתית ממנה צומחים הגיבורים קבוע: הכשרה, פלמ"ח, קיבוץ.

5) ב"הוא הלך בשדות" - יחס החברה הישראלית לניצולי השואה.

המאבקים המתוארים במחזות מייצגים את המאבק על נפש האומה. ישנו שחזור של הווי תקופה. ישנה נטייה לדידאקטיות. על רקע המאבק להקמת המדינה צמחו מחזות תש"ח כמחזות בעלי שליחות חינוכית ואידיאלים לאומים-היסטוריים. בתוכנייה להצגה הראשונה של המחזה:" הוא הלך בשדות", כתב משה שמיר המחזאי:" אם ישנו תפקיד לספרות לדרמה, ולתרבות העבריים בדורות הקרובים, הרי זה התפקיד להנציח את דמותו של הנוער העברי הלוחם, הדמות כולה במלוא זוהרה, על ליקוייה וזוויותיה, על שחוקה וזעמה.אומה אשר בניה יגדלו על דמות נצח זו, אשר כמוה ירצו לחיות- לא יצלח עליה כל כלי משחית.בשורה אחת עם דמויות כובשי כנען,השופטים, הנביאים, החשמונאים,קנאי ירושלים, מקדשי השם,בשורה אחת עימם-מצויים כל בני דורנו,המאות והאלפים, הצנועים והאלמונים,בשורה אחת- עד סוף כל הדורות.

**"הוא הלך בשדות"/ משה שמיר (ניתוח המחזה)**

הרומן "הוא הלך בשדות" נכתב כחלק מהאתוס הקולקטיבי של בניין ארץ ישראל בשנות הארבעים והחמישים, ומציג דמויות בעלות יסוד מונומנטאל-" גדול מהחיים". אלו אנשים שמונעים על ידי יצרי כיבוש ומאבק ושואפים לעצב את גורלן במו ידיהן. עלילת [הרומן](http://he.shvoong.com/tags/%D7%94%D7%A8%D7%95%D7%9E%D7%9F/) מתרחשת באמצע שנות הארבעים בקיבוץ גת העמקים בעמק יזרעאל (קיימת השערה כי הוא נוצר על פי המודל של קיבוץ משמר העמק, שהיה מרכזי בקיום העברי בשנים שסביב קום המדינה). אפשר להבין את הרומן [כמתאר](http://he.shvoong.com/tags/%D7%9B%D7%9E%D7%AA%D7%90%D7%A8/) אם כך, אפשר לראות את הסיפור לא רק כמתאר את ההתגייסות וההזדהות הטוטאלית עם המשימה, אלא גם כמתאר את המחיר האישי הכבד שמשלמים בני אדם שנשחקים בתהליך ההיסטורי.

נכתב והוצג בימים שלפני ובמהלך מלחמת השחרור.עסק בחידוש החיים בארץ והקמת המדינה כאשר הקיבוץ והפלמ"ח הם מסמלי הגילוי ההרואי והנאמן של הישוב הלוחם לעצמאותו. המציאות של אותם ימים משתקפת במחזה באמצעות העיסוק בנושאים הבאים:

1. עולמו של בן המשק המגויס לפלמ"ח.

2. צעירה מילדי טהרן

3. עליה לקרקע של קיבוץ חדש

4. הדים לשליחות של אנשי הישוב למלחמה בנאצים

5. הווי הפלמ"ח

6. הפעילות נגד הבריטים

7. דמות של בן נוער צבר ישראלי.

8. הקבוץ ואורח חייו.

המחזה מתרחש בקיבוץ "גת העמקים", בחדר האוכל נערכת אזכרה לאורי שנהרג במהלך פעולה צבאית במסגרת הפלמ"ח. תוך כדי כך עולות תמונות מתקופתו של אורי(לפני 20 שנה) אשר מייצגות מרחבי חיים של אנשי התקופה: רפת, חדר-אוכל, בית ילדים, סככת-מכונות בה וילי משחיז מקצרה, אוהל, מעיין, מטבח, מחסן בגדים, סוכה בכרם, מחנה פלמ"ח, בחוץ בין החברה, הר האיילות- התיישבות חדשה, צריף, בהרים, בוואדי.

המקומות הנ"ל, המעוצבים ע"י התפאורה, מייצגים את מרחב המשמעות של המחזה ומבטאים, כשאר מרכיבי התיאטרון השונים, מסר חברתי פוליטי ומצב קיומי. מתוך אפיון המקומות הנ"ל משתקפת חברה המתפקדת ומנהלת את חייה כקולקטיב. החיים הם בין שדות. השדות הם הבית. הגיבורים נולדו וצמחו אל תוך השדות והמרחבים.

תפיסת עולמם- "מחויבות לכלל, ולארץ", לכן מקריבים עצמם ללא היסוס למען הכלל ולמען הגשמת החזון הציוני. לדידם עשייה ומילוי חובה לאומית, הם דברים מובנים מאליהם. היחס למלחמה מגובה בקונצנזוס מלא: המלחמה תגאל. כיוון שמחזות אלה שיקפו את פני התקופה והחברה שבפניה הוצגו, הרי שאותו קונצנזוס היה אף נחלת הקהל.

**מוטיב המים:** אורי פוגש את מיקה ליד ברז המים כשהיא שטפה את הפנים. הוא פוגש אותה כשהיא בסיטואציה אינטימית שלה. הם הולכים למעיין ושוחים שם. בסוף המחזה, פוגש אותה אורי ליד חבית ריקה. המים מוטיב חוזר במחזה שצובר משמעות.

בהתחלה יש חיים סביב המים: פגישה חדשה, הכרות.

בסוף המחזה ,ככל שהעלילה מתקדמת, המים הולכים ואוזלים. אין מים=אין חיים.

כשמיקה בהריון ,מתחילים להביא מים חדשים, חיים חדשים. כשאורי פוגש את מיקה בסוף המחזה היא אומרת לו שאין מים שהחבית ריקה, זאת כאשר בתמונה הקודמת אורי מחפש מים ולא מוצא.

סביב להריונה של מיקה רותקה מביאה ספל מים גדול ואומרת למיקה שרק עכשיו הביאו מים טריים, היא מושיטה את הספל למיקה, אך זו במקום לקחתו קמה ובורחת. יש כאן סוף של חיים ותחילתם של חיים חדשים.

המים מופיעים גם סביב הפעולה של אורי וחבריו. אורי אוסף את המימיות של החברה והולך לחפש מים. בזמן הפעולה אומר אורי לסמיון שאמור היה לפוצץ את הגשר שבאמצע הואדי, "יש חצץ כל' אין מים", ובפעולה אורי נהרג.

במחזה יש חיים ומוות במחזוריות. חיים, מוות, וחיים חדשים. המחזה בנוי ב"פלש באק". מתחיל במוות באזכרה. לכל אורכו קיימת ברקע האזכרה ועל הבמה מתרחשת עלילת אורי. החיים הם מול המוות. המוות מול החיים הזורמים.

**דמותו של אורי**הגיבור הראשי, [אורי](http://he.shvoong.com/tags/%D7%90%D7%95%D7%A8%D7%99/) כהנא, שב לקיבוץ מלימודיו בבית ספר חקלאי בגיל 19, ומגלה שאמו רותק'ה ואביו וילי נפרדו. אמו קשרה את חייה עם גבר אחר, ואביו, שנמצא בשליחויות לאורך כל חייו התגייס כעת לצבא הבריטי, כנראה כדי לברוח מהסיטואציה המשפחתית המורכבת. אורי הוא [אדם](http://he.shvoong.com/tags/%D7%90%D7%93%D7%9D/) יצרי, גופני וכובש, הוא הבן האהוב של הקיבוץ כולו המצוי במרכז חיי החברה.

דמותו של אורי מייצגת את "הצבר המיתולוגי", אותה התגלמות הרואית של אדם הצומח בקיבוץ, יוצא להילחם ומקריב את חייו למען חבריו, התגלמות היצריות החיונית והקסם הגופני. הדבר תואם גם את האידיאלים הסוציאליסטיים של התקופה – את כוחו אורי שואב מהקולקטיב, הוא פורח בתוך קבוצה. הוא אינו אינטלקטואל. דמותו החיונית של אורי מעוצבת במונחים של השתלטות ואינן עומדות בסימן בגרות. יחסיו עם מיקה מתאפיינים בקצרים בתקשורת ומתחים, ומה שמונע מהם לפתח את הקשר לשלמות בוגרת הוא השירות בפלמ"ח. רעיון זה מורחב על ידי דמותו של אביו, שהרס את הנישואים שלו בשל הצורך להתגייס לשירות. דמותו של אורי במחזה "הוא הלך בשדות" של משה שמיר, הוא אב טיפוס צברי. נער שלא בגר, אחוז מבוכה, שיחסו לאנשים סביבו אטום וסתום קצת. הוא מת תוך מילוי המשימה העילאית בהקריבו את עצמו למען רעו ואחיו, אך במהלך הסיפור הדמות אינה משתנה, והוא נשאר אותו אורי כפי שהכרנו אותו בהתחלה.

**דמותה של מיקה**

הדמות שמולו היא [מיקה](http://he.shvoong.com/tags/%D7%9E%D7%99%D7%A7%D7%94/) מ"ילדי טהרן" (ניצולת שואה שהגיעה לישראל דרך טהרן). לאורך חציו הראשון של [הסיפור](http://he.shvoong.com/tags/%D7%94%D7%A1%D7%99%D7%A4%D7%95%D7%A8/) מתפתח ומעמיק הקשר בינה לבין אורי, כאשר בחציו השני מיקה נכנסת להיריון ואורי הופך למפקד בפלמ"ח ונמצא רחוק מהקיבוץ. למרות שאורי מגיע לביקור של כמה שעות, מאבקי כוח ביניהם מונעים ממיקה לספר לו על כך, והיא מחליטה לבדה שתפיל את התינוק.

דמותה של מיקה היא אנטי תזה הומאנית ומורכבת לאורי, המעוצבת בזיקה לדמות היהודי הישן, היהודי הגלותי. הדמות הזו מאפילה על דמות העברי החדש, שמצטייר כנער מוגבל ואטום.ביום בו מיקה אמורה לעבור את ההפלה מתרחשת ספק תאונה ספק התאבדות לא מודעת של אורי, כאשר בשיעור הדרכה אחד החיילים מפיל את הרימון קרוב מדי לעצמו, ואורי מוצא את מותו בעודו מזנק כדי להדוף את הרימון. וילי, אביו של אורי, שנמצא בחופשה מהצבא, מנסה לעצור את מיקה מלהפיל במרוץ גורלי נגד הזמן. הסיפור מסתיים כשמיקה מספרת לוילי שהחליטה לא לעבור את ההפלה, כי היא מרגישה שהכל יסתדר בינה לבין אורי, אך היא מזהה לבסוף בעיניו של האב רמז לבשורות הקשות שהוא עומד לספר לה.   
**דמותה של מיקה, כפרפראזה ליחס החברה לניצולי השואה -** במסגרת התלישות אותה מייצגת מיקה, אין מוזכרת משפחתה ואין אזכור ממשי לחייה הקודמים. ידוע לקורא שהיא באה "משם", ללא הורים או משפחה, רכוש או שייכות. בעוד שבספר משולבים באומנות ובדיוק פרטים רבים, הקשורים לאורי, להוריו, ולקיבוץ, אין מוזכרים פרטים אודות המקום ממנו באה מיקה. את העובדה שהיא באה "משם" מלחשים ילדי המשק, הדבר אינו נאמר באופן ישיר, ואין לאיש עניין לדעת מהיכן באה, ומה קרה למשפחתה. בעת פרסום הרומן שיקפו עובדות אלה את המצב הנתון בארץ, את יחס היישוב היהודי ל[ניצולי השואה](http://he.wikipedia.org/wiki/%D7%A0%D7%99%D7%A6%D7%95%D7%9C%D7%99_%D7%94%D7%A9%D7%95%D7%90%D7%94), ואת השתיקה שנגזרה על הניצולים, במסגרת ציפיית החברה הקולטת לאימוץ הזהות הישראלית ולהסרת הזהויות הקודמות. כיום, בפרספקטיבה של שנים, יכולות עובדות אלה להתפרש גם ככתב האשמה לחברה לא סובלנית ואטומה, שלא ידעה ולא רצתה לדעת כיצד להתמודד עם כאב השואה.

**ניגודים בין דמויותיהן של מיקה ואורי**

מיקה ואורי מסמלים את האוכלוסיות השונות שאכלסו את מדינת ישראל עם קומה. אורי מסמל את דמות הצבר, בעל השורשים (בית, הורים), בעל הזיקה לאדמה ובעל תחושת שייכות, ואילו מיקה היא ניגודו המוחלט. היא הטיפוס הגלותי, הלא-צברי, התלוש, שאינו מחובר לאדמה, ליישוב, ונעדר שורשים מחד, וחזון מאידך. השיחה בין השניים נשמעת כשיח חירשים. היא מדברת על רצונה בפרטיות, בחדר או לפחות בפינה משלה. הוא מדבר על הטרקטור הנכסף, על ההתלבטות אם להפסיק לעבוד בבציר ולעבור לעבודה אחרת. לאורי חשובים המדינה והקיבוץ, החזון, והוא מביע זאת במוחצנות ובביטחון עצמי. מיקה לעומתו מושכת כלפי פנים, החדר, הפינה. יחסה לאורי חרד ורכושני כמעט כמו יחסה לחדר שלהם, והיא מתנגדת שילך לפלמ"ח. התנהגותה של מיקה היא זרה, בלתי אהודה בקיבוץ ובלתי מובנת. ההשוואה לאוכלוסיית [ניצולי השואה](http://he.wikipedia.org/wiki/%D7%A0%D7%99%D7%A6%D7%95%D7%9C%D7%99_%D7%94%D7%A9%D7%95%D7%90%D7%94) שהגיעו לארץ, ולהתמודדותם עם החברה הצברית המחוספסת, היא בלתי נמנעת. בדומה לאותה אוכלוסייה, גם מיקה נדרשת לוותר על המרכיבים הגלותיים, "לשכוח הכול ולהתחיל מחדש", להסתגל למציאות החדשה תוך ויתור על זהותה הקודמת. מותו של אורי בשדה הקרב מצביע על המחיר הכבד שמשלמת החברה הישראלית, מתוך הבנה ומוכנות, ותוך ראיית החזון. לאחר מותו של אורי מחליטה מיקה ללדת את ילדו, דבר שניתן לראות בו את האיחוד וההיטמעות בחברה הקולטת, מחד גיסא, ואת התקווה והציפייה לעתיד חדש וטוב מאידך גיסא. מיקה מתגעגעת. היא מתגגעת לפסנתר שמהווה ייצוג של תרבות שלא שייכת להווי הישראלי אלא לאירופאי. מיקה רוצה בית עם קירות שמייצג יציבות, לאורי יש אוהל- זמני.

כשהם יוצאים לטיול הוא מציע לה חלבה. החלבה מעלה בה אסוציאציות לצפיפות, חוסר אוכל ומצוקה. היא סולדת מהמאכלים הים תיכוניים שאותם אוהב אורי.

**מאפייני דמות הצבר כפי שמשתקפים במחזה**

את דמותו של הצבר מייצגת דמותו של אורי. הצבר שייך לקולקטיב. בחלקו הראשון של המחזה הקולקטיב הוא הקיבוץ. בחלקו השני- הפלמ"ח. אורי שייך לקיבוץ ולפלמ"ח. אלו שני הגופים שייצגו את המציאות של אותם ימים. הוא אינו שייך להוריו. אינו שייך למיקה ואינו שייך לעצמו. הקולקטיב, באם זה הקביוץ או הפלמ"ח באים לפני חיים אישיים.

בעמ 78 הוא אומר למיקה, לאחר שהיא מבקשת ממנו שיגיע למחרת:

" אני רוצה לבוא מיקה, אבל להבטיח אינני יכול, בתפקיד שלי מיקה, אמא , אבא, קרובי משפחה, הכל טוב ויפה, בתנאי שלא יפריע ".

האיפיון המרכזי שלו:

בעל קוצים דוקרים - עולה בדבריה של אימו רותקה:"אני רק מתקרבת אליו והוא מוציא את קוציו ודוקר".

הצבר לא משפחתי - מיקה מספרת מה הייתה רוצה שיהיה לה:" בית ,מפות, וילונות, משפחה" (עמ 36). בעוד שלדברים האלה אין ערך בעיני אורי. הוא אחד מהחברה אך לא משפחתי, לא אחד ששואף לבנות לעצמו משפחה. בעמ 48 הוא שואל אותה באירוניה:" רב חסר לך ?". הוא צוחק על רעיון ההתמסדות המשפחתית.

לצבר במחזות אין הורים - משפחתו של אורי מפורקת. הוריו לא מתפקדים כמשפחה. היחסים בינו לבין הוריו פורמאליים,חסרי אינטמיות. המפגש עם וילי אביו הוא לא מפגש חם בין אב שלא ראה את בנו זמן רב:" תן יד, מה שלומך שייגץ?" (עמ 18).המפגש עם רותקה חסר אנטימיות מפני שאברהם נמצא שם.

הצבר מחויב לחברה לא למשפחה - כשמגיע לקיבוץ, עוד לפני שפוגש את הוריו, מגיע למקלחת ומברר סידור עבודה.

אדיש,מדחיק רגשות - אורי מאופיין כמי שמדחיק רגשות וממעש בהפגנת רגשות ודיבורים. הוא אומר למיקה שהיא צריכה להיות חזקה בארץ הזאת שאסור לה להתעצבן ולהתרגש. בכך הוא מייצג את הצבר האדיש. הוא אינו מסוגל ממש לבטא את אהבתו למיקה ואינו מסוגל ליצור קשר אינטימי, אישי. בעמ 38 הוא אומר למיקה:" כל הטיול אני מנסה מכאן ומחזר משם ומסובב הנה ורומז שמה. אבל להגיד אינני מעז" . בעמ 35 בסצינת הנשיקה רואים שמיקה מלמדת אותו איך להתנשק. כשמיקה מבטאת רגש הוא מנגן במפוחית. לא מסוגל ליצור קשר.

הצבר כבעל אופי גברי - גי'נג'י, נציג נוסף של הצבר, מאפיין בקשר עם אורי את הקשר בין הצברים הגברים. הקשר הוא פיזי,מצ'ואיסטי. דבר הראשון שג'ינג'י עושה כשהוא רואה את אורי, הוא נותן לו צ'פחה.הוא יותר מוקצן מאורי בהבלטת דמות הצבר. בשיחתם הם מדברים בסלנג ועולה ממנה שקשר רומנטי והקמת משפחה הם ענין מוקצה.

הצבר כמפקד - אורי הוא המפקד. כיוון שהקיבוץ והפלמ"ח מהווים עבור בני הדור הצעיר בתקופתו של אורי מסגרת חיים והזדהות, כאן מתעצב עולמם החברתי ערכי. בפעולות הצבאיות מגיעים הצעירים לידי מימוש וביטוי עצמי. אורי קשור מאוד לכלל הקיבוץ ולפלמ"ח. קשריו עם מיקה מפריעים לרצונו לשוב לפעילות במסגרת הפלמ"ח, אך הפלמ"ח מכריע. בפלמ"ח הוא מגשים עצמו כמפקד: בביצוע המשימה הקשה הוא לוקח על עצמו את התפקיד העיקרי ונהרג בה.

הצבר כאנטיתיזה ליהודי הגלותי - דמויותיהן של מיקה וסמיון מייצגות את היהודי הגלותי במחזה. הם שונים מהצבר וצריכים לסגל לעצמם את תמונת עולמו של הצבר ודרכי התנהגותו. הצבר הוא לוחם גאה בעוד הגלותי כנוע. לגלותי יש שרשים והיסטוריה. לצבר אין שורשים משפחתיים, אין לו עבר, יש לו את הכאן ועכשיו הוא יוצר משהוא חדש.

הצבר לא צריך להתאמץ כדי להשתייך לחברה ולמקום בו הוא גר - אורי מכונה ע"י הכובסות "אורי שלנו" בעוד מיקה זרה. היא אומרת לאורי :" בימים האחרונים מסתכלים בי כאילו גנבתי מהם משהוא. אני צריכה להוכיח את עצמי קודם כל. להיות ראויה להתקבל במשפחה הטובה הזאת, גת העמקים. אילו היית מביא איזו נעה או תרצה..."